The Daily Populous Thursday February 6th, 2025 evening edition
Authored by e24.no and submitted by vVortex

Salget raser i Europa: – Signaliserer en del når du kjører Tesla

I Norge falt salget av nye Teslaer med 38 prosent i januar. – Elon Musk har gått fra å være en av verdens kuleste, sier bilentusiast Robert Næss.

fullskjerm neste HELT TEXAS? Elon Musk på scenen under åpning av en Tesla-fabrikk i Texas i 2022. 1 av 2 Foto: SUZANNE CORDEIRO / AFP / NTB

Kortversjonen Salget av nye Teslaer i Norge, Tyskland og Frankrike falt kraftig i januar 2025.

Robert Næss i Nordea sier at dette nødvendigvis ikke trenger å bety noe, og kommer med flere mulige årsaksforklaringer.

Jonathan Parr i Rebil tror ikke at Elon Musks utsagn den siste tiden har noe med fallet å gjøre.

Nybilsalget i Norge steg med 82 % i januar 2025, sammenlignet med januar 2024. Oppsummeringen er laget av AI-verktøyet ChatGPT og kvalitetssikret av E24s journalister Vis mer

I januar 2025 ble det registrert 689 nye Teslaer i Norge, mens i januar 2024 var tallet 1109. Dette ifølge OFV OFVOpplysningsrådet for veitrafikken.

Det har også vært en dårlig måned for Tesla andre steder i Europa:

I Tyskland ble det kun registrert 1277 nye Teslaer i januar, selskapets laveste månedstall siden juli 2021, skriver Bloomberg. Dette var en nedgang på 59 prosent.

Nyhetsbyrået skriver videre at elbil-salget samtidig økte med 54 prosent i Tyskland, og spekulerer i at fallet kan ha noe å gjøre med Tesla-sjef Elons Musks støtte til det tyske ytre høyre-partiet AFD AFDAlternative für Deutschland.

Tesla har også en tilbakegang i januar på 63 prosent i Frankrike, samt på 12 prosent i Storbritannia, ifølge Bloomberg.

Investeringsdirektør i Nordea og bilentusiast Robert Næss er ikke overrasket:

– I Europa er Tesla veldig opptatt av å pushe biler i slutten av kvartalet kvartaletEt år deles inn i fire kvartaler på tre måneder hver. . Det var en god januar i 2024, men vi har tidligere sett at i enkelte måneder forsvinner Tesla helt fra salget, sier Næss til E24 og fortsetter:

– At salget faller en enkelt måned i kvartalet trenger ikke bety noe. Dette er sannsynligvis bare fordi de anstrengte seg veldig for å få flest mulig biler ut i desember.

Investeringsdirektør i Nordea, Robert Næss, er en stor bilentusiast. Han er eier også bilimportøren Ecocar.

Næss peker også på at det har blitt mer konkurranse i markedet:

– Jeg er overrasket over hvordan aksjen utvikler seg. De var jo verdensledende, men det er de ikke nå.

Det er nemlig kinesiske BYD som har tatt over tronen som verdens ledende elbilprodusent.

– Tesla har mistet ledelsen de hadde, sier Næss.

I løpet av den siste måneden har Tesla-aksjen falt 7 prosent. Det må likevel legges til at den i løpet av det siste året har økt med 111 prosent.

I fjerde kvartal 2024 omsatte selskapet for 25, 7 milliarder dollar, og i desember var Tesla det mest solgte bilmerket i Norge med 3003 biler.

Andre årsaker, som omlegging av produksjonen for en ny versjon av Tesla Model Y, skal også ha ført til noen ukers tapt produksjon.

– Derfor kommer salget i første kvartal til å gå en god del ned, konstaterer Næss.

Tesla Model Y er selskapets mest solgte modell.

Næss utelukker heller ikke at Musks meninger og oppførsel den siste tidene kan ha spilt inn, men legger til at dette er en mer sannsynlig forklaring om salget viser seg å falle for hele første kvartal 2025.

– Image er viktig for en bil. For de som er interessert i biler, blir det litt som når du tar på deg klær. Du signaliserer en del når du kjører Tesla. Musk har gått fra å være en av verdens kuleste for noen år siden, og nå gjør han mye som er besynderlig, avslutter investeringsdirektøren.

Elon Musk og Donald Trump i forbindelse med innsettelsen av presidenten i januar.

Den tidligere Premier League-spilleren jobber nå som analysesjef hos Rebil Rebilbruktbilforhandler. Han tror ikke at Musk i seg selv har ført til Tesla-nedgangen:

– Jeg er enig med Næss. Når det kommer til stykket, bryr forbrukerne seg nok mest om hvor mye bil de får for pengene, ikke politikk eller menneskene bak. Tesla er fortsatt ledende på pris og teknologi, hevder Parr overfor E24.

Jonathan Parr er analysesjef hos bruktbilforhandleren Rebil.

– Ola og Kari nordmann har jo faktisk en interesse av at Tesla fortsetter å selge mange biler, både i Norge og utlandet. Oljefondet eier aksjer i selskapet som er verdt mange milliarder, avslutter Parr.

Onsdag kom nyheten om at MDG mener at Oljefondet bør trekke seg ut av Tesla. Les mer her.

I en pressemelding mandag skrev OFV at januar 2025 kan være et signal på at nybilsalget er på vei tilbake til normalen, etter to svake år.

En registrering av 9343 nye personbiler, er en økning på rundt 82 prosent sammenlignet med januar 2024, ifølge OFV. 96 prosent av disse var elektriske.

– Årene 2023 og 2024 endte med et nybilsalg langt under normalen, og januar disse årene hadde også svært lave registreringstall. Med over 9300 nye personbiler nå i årets første måned, er vi omtrent på nivå med det vi var vant til før nybilsalget falt kraftig, sier Øyvind Solberg Thorsen i OFV.

Øyvind Solberg Thorsen, direktør for Opplysningsrådet for Veitrafikken.

Responsible-Mix4771 on February 6th, 2025 at 08:55 UTC »

Elon doesn't really care about Tesla. He now has unrestricted access to the mother of all trades, the dollar printing machine.

potato_v_potato on February 6th, 2025 at 08:42 UTC »

It will bring me immense joy to watch Tesla go out of business

iyamwhatiyam8000 on February 6th, 2025 at 08:32 UTC »

Come on Norway, you can achieve 100% by December.